คะแนนรวมร้าน ⭐⭐⭐⭐⭐
บริการ ⭐⭐⭐
รสชาติ ⭐⭐⭐⭐⭐
ราคา ⭐⭐⭐⭐
ความสะอาด สวยงาม ⭐⭐⭐

???? เป็นร้านประจำของที่บ้านค่ะ ปกติเวลาซื้อไปฝากใครก็จะซื้อไส้อั่วของป้าตือแกประจำ แม้ร้านแกจะไม่ดังเท่าร้านเจ้าดังๆในจังหวัดแพร่ แต่รับประกันว่าอร่อยจริงไรจริง แถมเป็นสูตรที่เจ้าดังๆลอกเลียนแบบมาเป๊ะๆ ร้านนี้อาจจะหายากสักหน่อยค่ะ เพราะอยู่ในซอยข้างสถานีตำรวจภูธรเด่นชัย เข้าซอยไปประมาณ200เมตร ร้านจะเข้าไปในซอย ด้านหน้าซอยจะมีเพิงร้านอาหารตามสั่งอยู่และมีป้ายให้เห็น อาจจะไม่ชัดเจนมากแต่ชะลอๆดูหน่อยนะคะ ร้านนี้จะเน้นสั่งกลับบ้าน วันนี้โชคดีป้าตือแกกำลังย่างไส้อั่วอยู่เลย เพราะมีออเดอร์เข้ามาเยอะ แนะนำถ้าจะซื้อให้โทรไปถามก่อนว่าแกย่างไหมนะคะ ราคากิโลกรัมละ300บาท แต่รับรองความอร่อยค่ะ ถ้าทานไม่หมดแนะนำใส่ช่องแช่แข็งไว้นะคะอยู่ได้นาน